Министерство на околната среда и водите, съобщава, че на 17 март, 2021 г. са обявени на обществеността за консултации и писмени становища проектите на ***Актуализирани предварителни оценки на риска от наводнения за Дунавски, Черноморски, Източнобеломорски и Западнобеломорски райони за басейново управление.***

Същите са разработени в рамките на проект BG16M1OP002-4.005-0001 „ПУРН – втори цикъл 2022-2027 г." с бенефициент дирекция „Управление на водите“ към Министерство на околната среда и водите в партньорство с Басейновите дирекции.

Проектите са публикувани на интернет страницата на съответната басейнова дирекция, но могат да бъдат достъпени и чрез сайта на ведомството, в секция Води – Планове за управление – Планове за управление на риска от наводнения 2022 – 2027.

В рамките на срока за консултации е планирано провеждането и на 17 онлайн срещи, разпределени по басейнови дирекции, както следва:

**БД „Дунавски район”**

* поречие на р.Огоста и всички поречия на запад от р.Огоста и р.Дунав–12 април, 2021;
* долно поречие на р. Искър, поречия на реки Вит, Осъм и р. Дунав – 22 април, 2021;
* горно поречие на р. Искър и поречие на река Ерма и р.Нишава – 10 май, 2021г;
* поречие на р. Янтра и р. Дунав - 17 май, 2021г;
* поречие на р. Русенски Лом и р. Дунав – 25 май, 2021;
* поречия на Добруджански реки и р.Дунав - 28 май, 2021.

**БД „Черноморски район”**

* за Добруджанските реки, поречие на р. Батова и долните поречия на реките Провадийска и Камчия –14 април, 2021;
* за горните поречия на реките Камчия и Провадийска – 26 април, 2021;
* за Бургаски реки и реките на юг от Бургас – 12 май, 2021г.

**БД „Източнобеломорски район”**

* поречията на реките Арда, Бяла и Атеринска–16 април, 2021;
* р. Марица - долно поречие– 28 април, 2021;
* р. Марица - средно поречие– 14 май, 2021;
* р. Марица – горно поречие– 21 май, 2021;
* поречие на р.Тунджа – 26 май, 2021;

**БД „Западнобеломорски район”**

* р.Струма - горно поречие–20 април, 2021;
* р.Струма –долно поречие–27 април, 2021;
* поречията на реки Места и Доспат– 19 май, 2021г.

Становища, забележки, препоръки и коментари по публикуваните проекти на Актуализирани предварителни оценки на риска от наводнения следва да бъдат изпращани поотделно за съответния район за басейново управление на официалния адрес на Басейновата дирекция или по електронната поща.

(**БД „Дунавски район“** – гр.Плевен, ул.„Чаталджа“№ 60, п.к 1237, e-mail: dunavbd@bddr.org;

**БД „Черноморски район“** - гр.Варна, ул.„Александър Дякович" №33, e-mail:bdvarna@bsbd.org;

**БД „Източнобеломорски район“** – гр.Пловдив, ул.„Янко Сакъзов“35, п.к.307, e-mail: bd\_plovdiv@earbd.bg и

**БД „Западнобеломорски район“** – гр.Благоевград, бул.„Св. Димитър Солунски”№ 66, п.к. 44, e-mail: bdblg@wabd.bg).

Крайният срок за представяне на становища по документите е 7 юни, 2021 г.

Всяко заинтересовано лице, при поискване, може да се запознае с документите и информацията, използвани при актуализациите на предварителните оценки, на място, в съответната басейновата дирекция.

Разчитаме на Вашето активно участие!